1998D0422 — HU — 11.02.2000 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (1998. június 30.) a Tanzániából származó halászati és akvakultúratermékek behozatalára vonatkozó különleges feltételek megállapításáról (az értesítés a C(1998) 1855. számú dokumentummal történt) (EGT vonatkozású szöveg) (98/422/EK) (HL L 190, 4.7.1998, p.71)

Módosította:









▼B

A BIZOTTSÁG HATÁROZATA

(1998. június 30.)

a Tanzániából származó halászati és akvakultúratermékek behozatalára vonatkozó különleges feltételek megállapításáról

(az értesítés a C(1998) 1855. számú dokumentummal történt)

(EGT vonatkozású szöveg)

(98/422/EK)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb Ausztria, Finnország és Svédország csatlakozási okmányával módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre ( 1 ) és különösen annak 11. cikkére, mivel a Bizottság egy szakértője ellenőrző látogatást tett Tanzániában a halászati termékek előállítása, tárolása és Közösségbe történő feladása körülményeinek ellenőrzése céljából; mivel a halászati termékek egészségügyi vizsgálatára és ellenőrzésére vonatkozó tanzániai jogszabályok rendelkezései egyenértékűnek tekinthetők a 91/493/EGK irányelvben megállapítottakkal; mivel Tanzániában a „Fisheries Division (FD) of the Ministry of Natural Resources and Tourism” képes a hatályban levő jogszabályok alkalmazásának hatékony ellenőrzésére; mivel a 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására; mivel a 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltünteti a harmadik ország nevét és a származási létesítmény, feldolgozó hajó, hűtőház, illetve fagyasztóhajó engedélyezési/nyilvántartási számát; mivel a 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett létesítmények, feldolgozó hajók, illetve hűtőházak jegyzékét; mivel össze kell állítani a 92/48/EGK irányelv ( 2 ) értelmében nyilvántartásba vett fagyasztóhajók jegyzékét; mivel e jegyzékeket az FD Bizottságnak szóló közleménye alapján kell összeállítani; mivel ezért az FD feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását; mivel az FD hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelvben megállapítottakkal egyenértékű, a létesítmények, feldolgozó hajók, hűtőházak, illetve fagyasztóhajók engedélyezésére, illetve nyilvántartásba vételére vonatkozó követelmények teljesítéséről; mivel az e határozatban előírt intézkedések összhangban vannak az Állat-egészségügyi Állandó Bizottság véleményével, ELFOGADTA EZT A HATÁROZATOT:







1. cikk

Tanzániában a „Fisheries Division (FD) of the Ministry of Natural Resources and Tourism” a halászati és akvakultúratermékek 91/493/EGK irányelv követelményeinek való megfelelését ellenőrző és igazoló illetékes hatóság.

2. cikk

A Tanzániából származó halászati és akvakultúratermékeknek az alábbi feltételeknek kell megfelelniük:

1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával, és egyetlen lapból áll;

2. a termékeknek a B. mellékletben felsorolt engedélyezett létesítményekből, feldolgozó hajókról, hűtőházakból vagy nyilvántartásba vett fagyasztóhajókról kell származniuk;

3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a „TANZÁNIA” szót és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.

3. cikk

(1) A 2. cikk 1. pontjában említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványokon fel kell tüntetni az FD képviselőjének nevét, beosztását és aláírását, valamint az FD többi bejegyzéstől eltérő színű hivatalos pecsétjét.

4. cikk

Ennek a határozatnak a tagállamok a címzettjei.









A. MELLÉKLET

►(1) M1









B. MELLÉKLET







I. ENGEDÉLYEZETT LÉTESÍTMÉNYEK JEGYZÉKE Szám Név Cím A-PP-200 Hellas Tanzania Mafia Fish. Processing Plant Ltd Mafia Island A-PP-203 Fruits De la Mer Ltd Dar es Salaam A-PP-205 Vickfish Ltd Mwanza A-PP-206 Fish Pak Tanzania Ltd Musoma A-PP-207 Tan Perch Ltd Mwanza A-PP-208 Nile Perch Fisheries Ltd Mwanza A-PP-209 Tanzania Fish Processors Ltd Mwanza A-PP-210 Mwanza Fishing Industries Ltd Mwanza A-PP-211 Victoria Fisheries Ltd Mwanza A-PP-214 Selthmar Ocean Products Ltd Kilwa Masoko A-PP-215 Omega Fish Ltd Mwanza A-PP-217 M/S Lucia Abdulle Omari Dar es Salaam







II. FAGYASZTÓHAJÓK JEGYZÉKE Szám Név Kikötő A-102 MFV ARUSHA (Heltanco Ltd) Dar es Salaam A-103 MFV ODYSSEAS (Heltanco Ltd) Dar es Salaam A-106 MFV BANUSO II (Den-Tan Resources Ltd) Dar es Salaam A-110 MFV MAMA LEDA (Tramico Investment Company Ltd) Dar es Salaam A-111 MFV MARIETTA (African Fishing Co. Ltd) Dar es Salaam A-112 MFV MTONI (Ocean Fisheries (T) Ltd) Dar es Salaam A-113 MFV MAENDELBEO (African Fishing Company Ltd) Dar es Salaam A-114 MFV CONNIE (African Fishing Company Ltd) Dar es Salaam A-115 MFV CANADA (African Fishing Company Ltd) Dar es Salaam A-116 MFV DEBBIE (African Fishing Company Ltd) Dar es Salaam B-110 MFV ALWALY Dar es Salaam B-111 MFV SEASHORE I Dar es Salaam B-112 MFV SEASHORE II Dar es Salaam